«Сақтансаң, сақтармын!»
"«Сақтансаң, сақтармын!»" | "https://abai.kz/post/95716"
TITLE: «Сақтансаң, сақтармын!»
URL: https://abai.kz/post/95716
META: "«Сақтансаң, сақтармын!»" | "https://abai.kz/post/95716"
DATE: 08.08.2019
AUTHOR(s): Abai.kz
TOTAL WORDS: 309
TEXT: «Сақтансаң, сақтармын!» демекші, егер әрбір адам өз мүлкіне сақтықпен қараса, көп жағдайда ұрлықтың алдын алуға болар еді. Бүгінгі күні облыс аумағында қалта ұрлығы толастар емес. Ағымдағы жылдың 7 айында 175 қалта ұрлығы тіркеуге алынды. Қалада ұрлық қылмысы негізінен қоғамдық жерлерде орын алып жатады. Қоғамдық көліктің салоны, базар,  супермаркеттерде азаматтарға өздерімен бірге жүретін заттарына өте мұқият болу керектігі талап етіледі. Аталған жерлерге кірген кезде сөмкелерін, пакеттерін, т.б. қолға ұстайтын заттарын көзден таса қылмауы керек, киімдерінің қалтасын жауып, ұялы телефон мен ақшаны және басқа да бағалы заттарды киімнің артқы немесе жан қалтаға салмауы қажет. Банк карточкаларын пин-кодтарымен  (карточкаға жазылған немес қағазға жазылған) сақтауға мүлдем болмайды. Қоғамдық көліктерде уақтылы заттарының бар-жоғын тексеріп отыру қажет. Мұндай қауіпсіздік шаралары базарлар мен дүкендерде қолданылып отырғаны жөн. Ұйымдар мен мекемелердің киім шешетін бөлмелерінде тапсырғалы жатқан киіміңізде бағалы заттар мен құжаттарды қалдыруға болмайды. Сондай-ақ, көпшіліктің көзінше әмияннан ақша санамаған абзал. Супермаркеттерде корзина ішіне жеке заттарды да салмай, сақтық шараларын қолдану сіздің қылмыс әлемінен алшақ болуға септігін тигізеді. Аталған қылмыстарға мысал келтірер болсақ, жуырда шілденің 31 күні күндізгі уақытта белгісіз біреу қаладағы сауда үйлердің бірінде 1967 ж.т. азаматшаның сөмкесінен жасырын түрде «Каспий Голд» банкомат картасын ұрлап кеткен. Қолданылған шаралар барысында 1980ж.т. азамат анықталып, ұсталды. Сондай-ақ, осыған ұқсас жағдай шілденің 21 күні қаладағы Мұхит көшесінің бойындағы «Береке» дүкенінің жанында еркін түрде 50 жасар қала тұрғының сөмкесінен «Халық банкі» банкомат картасын қолды қылып, артынан сол карта арқылы есеп шотынан 11 мың теңге ақшасын шешіп алған. Жедел-іздестіру іс-шаралары нәтижесінде 1993ж.т. азаматша анықталып, ұсталды. Ұрланған зат тәркіленді. Аталған екі факті бойынша ҚР ҚК-нің 188-бабы 1-бөліміне сәйкес қылмыстық іс қозғалды. Тергеу жүргізілуде. Құрметті облыс және қала тұрғындары, егер бір жоқтың барын сезген сәтте дереу полицияға хабарласқан жөн, бұл қылмыстың бетін «ізін суытпай» ашуына септігін тигізеді. Тек бірлескен жағдайда ғана ұрлықпен тиімді түрде ашуға болады. Аталған қарапайым ережелерді сақтау  қалта ұрлығы немесе бөтеннің мүлкін ұрлау қылмысын азайтуға мүмкіндік береді. БҚО ПД баспасөз қызметі Abai.kz
